II Premis Literaris d'Alboraia
01 de febrer de 2023

L'Ajuntament d'Alboraia va fer lliurament dels guardons de la segona edició dels premis literaris del municipi en un esdeveniment realitzat en el Teatre l'Agrícola. Aquests II Premis Literaris d'Alboraia 2022 són una iniciativa cultural que promou la creació i difusió literària, en el marc de la regidoria de Cultura de Manuel Andreu.

Els premis han sigut entregats per l'alcalde, Miguel Chavarría, i el regidor de Cultura, Manuel Andreu, als quatre guanyadors. En narrativa local, amb 300 euros de dotació econòmica, va destacar l'autor Emilio Martínez Martínez amb la seua obra 'Días sin sol'. En poesia local, Emilio Martínez, amb 'A Carlos de la Rica'. Quant a l'àmbit nacional, els premis de 1.000 euros van ser per a Juan Molina Guerra i la seua obra 'La vida a tu lado' en narrativa i Pablo Ignacio Esparza Altuna, amb 'Refugio de la sal', en poesia.

El jurat professional va estar format pel regidor de Cultura, Manuel Andreu; el tècnic de la Biblioteca Pública Municipal, Eduard Monrós, i els vocals, guanyadors de l'anterior edició, José Ángel García, Vicente Luis Sanhermelando i Fernando Ugeda. Els membres del jurat han hagut de triar les obres més destacades entre els més de 250 escriptors i escriptores que van participar en aquesta edició de manera anònima i amb obres originals, inèdites i de temàtica lliure i que es van repartir entre tots dos gèneres, amb 108 en narrativa i altres 146 en poesia.

El regidor de Cultura, Manuel Andreu, ha fet un balanç molt positiu de la participació i ja ha anunciat la tercera convocatòria: "Aquesta segona edició ha tingut un gran acolliment incrementant la participació en 183 persones, la qual cosa ens anima que la següent edició del certamen literari es pose en marxa en breu i coincidisca amb la celebració del 50 aniversari de la Biblioteca Pública Municipal". Les obres guanyadores poden consultar-se a continuació.